มีอาการปวดท้องน้อยด้านซ้ายตลอดเวลา ปวดราวถึงหลัง ไม่ทราบว่าเกิดจากสาเหตุอะไรค่ะ
สวัสดีค่ะ อาการปวดท้องน้อยด้านซ้าย อาจเกิดจาก-ลำไส้ส่วนที่อยู่ช่องท้องด้านซ้ายล่างอักเสบ นอกจากปวดท้องแล้ว มักมีอาการคลื่นไส้ อาเจียน และถ่ายอุจจาระเหลวร่วมด้วย- ปีกมดลูกด้านซ้ายอักเสบ- ท้องนอกมดลูกด้านซ้าย- มีซีสต์ในรังไข่หรือปีกมดลูกด้านซ้ายเป็นเนื้องอกของรังไข่หรือปีกมดลูกด้านซ้าย- ถุงผนังลำไส้ใหญ่อักเสบ อาการจะคล้ายกับไส้ติ่งอักเสบ แตจะเป็นทางด้านซ้ายแทน โดยอาการปวดจะรุนแรงมากขึ้นเรื่อยไฃๆ ร่วมกับมีไข้ คลื่นไส้ อาเจียน ท้องอืด เป็นต้นหากมีเพศสัมพันธ์และมีอาการขาดประจำเดือน ควรตรวจหาการตั้งครรภ์ดูเป็นอันดับแรกค่ะ หากไม่ได้มีเพศสัมพันธ์ หรือไม่มีอาการขาดประจำเดือนแนะนำให้สังเกตอาการไปก่อน หากอาการปวดเป็นมากขึ้นเรื่อยๆ หรือมีอาการอื่นๆ ร่วม เช่น มีไข้ อาเจียนมาก ถ่ายเหลวมาก หรือมีเลือดออกจากช่องคลอด เป็นต้น ควรรีบไปพบแพทย์โดยเร็วค่ะ